b'\n_START_ARTICLE_\n\xc3\x85rdalstangen\n_START_PARAGRAPH_\n\xc3\x85rdalsstangen on Sognin ja Fjordanen l\xc3\xa4\xc3\xa4niss\xc3\xa4 sijaitsevan \xc3\x85rdalin kunnan hallinnollinen keskus. Se on \xc3\x98vre \xc3\x85rdalin ohella toinen kunnan p\xc3\xa4\xc3\xa4asiallisista asutuskeskuksista. Taajaman pinta-ala on 1,13 km\xc2\xb2 ja asukasluku 1373 (2018). Asukastiheys on 1 215 asukasta/km\xc2\xb2._NEWLINE__NEWLINE_Kyl\xc3\xa4 sijaitsee Sognevuonosta haaroittuvan \xc3\x85rdalinvuonon p\xc3\xa4\xc3\xa4ss\xc3\xa4. Se sijaitsee \xc3\x85rdalin entisest\xc3\xa4 hallinnollisesta keskuksesta Indre Offerdalista noin 15 kilometri\xc3\xa4 koilliseen ja Seimsdalenin laaksosta nelj\xc3\xa4 kilometri\xc3\xa4 it\xc3\xa4\xc3\xa4n. \xc3\x85rdalinj\xc3\xa4rvi sijaitsee taajaman pohjoisosassa, ja sen vastarannalla sijaitsee \xc3\x98vre \xc3\x85rdal. Kyl\xc3\xa4n l\xc3\xa4pi virtaa H\xc3\xa6reidselvijoki._NEWLINE_Kyl\xc3\xa4 on alumiiniteollisuuden kuljetukselle t\xc3\xa4rke\xc3\xa4 risteyskohta. Norsk Hydron hiilielektroditehdas, laboratorio, hallinnollinen keskus ja satama sijaitsevat \xc3\x85rdalstangenissa. Kyl\xc3\xa4ss\xc3\xa4 on my\xc3\xb6s hotelli, turistikohteita ja kirkko.'